Държавен вестник, бр. 64, 2004 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  64
МИНИСТЕРСТВО
НА ОКОЛНАТА СРЕДА И ВОДИТЕ
МИНИСТЕРСТВО
НА ЗДРАВЕОПАЗВАНЕТО
НАРЕДБА № 4
от 5 юли 2004 г.
за норми за озон и алармени прагове за нивата
на озон в атмосферния въздух
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Тази наредба урежда:
1. установяването на краткосрочни и дъл-
госрочни целеви норми за озон в атмосферния
въздух;
2. установяването на алармени прагове за ни-
вата на озон в атмосферния въздух;
3. установяването на единни методи и усло-
вия за оценка на нивата на озон и неговите пре-
курсори (азотни оксиди и летливи органични
съединения) в атмосферния въздух;
4. събирането и съхранението на информация
за нивата на озон в атмосферния въздух и осигу-
ряването на достъп на обществеността до нея;
5. предоставянето на информация на засег-
натото население в случаите на превишаване
на алармените прагове по т. 2;
6. подобряването на качеството на атмос-
ферния въздух (КАВ) в районите, в които е на-
лице превишаване на нормите по т. 1 и поддър-
жането му в останалите райони, включително
намаляването нивата на озон в атмосферния
въздух чрез договарянето и прилагането на тран-
сгранични мерки за целта.
(2) Нормите и алармените прагове по ал. 1,
т. 1 и 2 се установяват с оглед избягване, пре-
дотвратяване или ограничаване на свързаните
с озона възможни вредни въздействия върху
човешкото здраве и/или околната среда в ней-
ната цялост.
Чл. 2. Нормите и алармените прагове по чл. 1,
т. 1 и 2 се определят като маса, съдържаща се в
един кубически метър въздух при нормални ус-
ловия, съгласно чл. 4, ал. 3 от Закона за чисто-
тата на атмосферния въздух (ЗЧАВ).
Г л а в а  в т о р а
НОРМИ И АЛАРМЕНИ ПРАГОВЕ ЗА НИВА-
ТА НА ОЗОН В АТМОСФЕРНИЯ ВЪЗДУХ
Чл. 3. Нормите за съдържание на озон в ат-
мосферния въздух, които следва да бъдат дос-
тигнати и поддържани в краткосрочен аспект,
наричани по-нататък краткосрочни целеви нор-
ми (КЦН), се определят съгласно раздел II на
приложение № 1.
Чл. 4. Нормите за съдържание на озон в ат-
мосферния въздух, които следва да бъдат дос-
тигнати и поддържани в дългосрочен аспект,
наричани по-нататък дългосрочни целеви нор-
ми (ДЦН), се определят съгласно раздел III на
приложение № 1.
Чл. 5. Нормите по чл. 3 и 4 се прилагат в
съответствие с условията по раздел I на прило-
жение № 1.
Чл. 6. (1) Алармените прагове за нивата на
озон в атмосферния въздух се определят съг-
ласно раздел I на приложение № 2.
(2) При установено или прогнозирано пре-
вишаване на даден алармен праг по ал. 1, на
засегнатото население се предоставя информа-
ция съгласно раздел II на приложение № 2.
Г л а в а  т р е т а
ПРЕДВАРИТЕЛНА ОЦЕНКА НА НИВАТА
НА ОЗОН
Чл. 7. Горните и долните оценъчни прагове
за нивата на озон в атмосферния въздух се оп-
ределят съответно съгласно раздели II и III на
приложение № 1.
Чл. 8. (1) Министерството на околната сре-
да и водите (МОСВ) чрез Националната систе-
ма за екологичен мониторинг (НСЕМ) извър-
шва предварителна оценка на нивата на озон
върху територията на цялата страна, по отно-
шение на оценъчните прагове по чл. 7.
(2) Предварителната оценка по ал. 1 се из-
вършва въз основа на измервания на нивата на
озон в атмосферния въздух, допълнени с резул-
тати от инвентаризации на емисиите на негови-
те прекурсори и дисперсионно моделиране на
КАВ по отношение на образуването на озон в
приземния атмосферен слой.
(3) Резултатите от предварителната оценка
се утвърждават от министъра на околната сре-
да и водите и се публикуват в специален доклад
на страниците на МОСВ и Изпълнителната
агенция по околна среда (ИАОС) в интернет.
Чл. 9. (1) Въз основа на резултатите от пред-
варителната оценка територията на страната се
разпределя на райони за оценка и/или управле-
ние (РОУ) на КАВ по отношение нивата на озон.
(2) Границите на РОУ по ал. 1 се определят
и утвърждават от министъра на околната среда
и водите.
Чл. 10. За районирането по чл. 9 резултати-
те от предварителната оценка по чл. 8 следва да
са представителни и достоверни по отношение
на: източниците на емисии (организирани, не-
организирани и линейни), метеорологичните,
топографските и др. специфични характерис-
тики на отделните райони за оценка и управле-
ние на КАВ на територията на страната.
Чл. 11. (1) Районите за оценка и управление
на КАВ по отношение нивата на озон по чл. 7 се
разпределят (класифицират) въз основа на ре-
зултатите от предварителната оценка на:
1. райони, в които нивата на озон в атмос-
ферния въздух са по-високи от горните оценъч-
ни прагове (ГОП);
2. райони, в които нивата на озон в атмос-
ферния въздух са по-високи от долните оценъч-
ни прагове (ДОП), но са по-ниски от ГОП;
3. райони, в които нивата на озон в атмос-
ферния въздух са по-ниски от ДОП.